TV7 JERUUSALEMMA UUDISED
Meie tänased teemad -
Atentaadist pääsenud Harkovi linnapead raviti Iisraelis
Vabatahtlikuina Iisraeli armees teenivaisse kristlastesse
suhtutakse vägivaldselt
Euroopa juutide seas väheneb turvatunne
Iisraeli juudi rahvastik kasvab hämmastavas tempos
Palestiinlased allkirjastasid inimõiguslepinguid
TV7 Jeruusalemma Uudistest - Shalom!
The Jerusalem Post kirjutas atentaadist pääsenud
juudi päritolu Harkovi linnapea Gennadi Kernesi juhtumist.
Eelmisel esmaspäeval selga tulistatud Kernes toimetati teisipäeval Iisraeli,
Haifa erahaiglasse,
ja seejärel Haifa Rambami haiglasse järelravile.
Kolmapäeva hommikul tehti talle pikk ja keeruline operatsioon,
mille järel ta viibis stabiilses seisundis.
Tel Avivis asuva Ukraina saatkonna sõnul
nemad Kernesi Iisraeli toimetamisel ei osalenud.
Ukraina ametnike teatel tulistati Kernest kas sörkjooksu
või rattasõidu ajal. Teda autos järginud ihukaitsjad
polnud piisavalt lähedal, et olukorda sekkuda.
Veebruaris, kui meeleavaldajad kukutasid
Ukraina Moskva-meelse presidendi Viktor Yanukovichi,
toetas Gennady Kernes algul Harkovi sõltumatust
Ukraina uuest, Euroopa-meelsest juhtkonnast.
Kernes muutis oma vaateid pärast separatismiõhutussüüdistusi
ja kui Ukraina politsei sundis venemeelsed protestijad
Harkovi valitsushooneist lahkuma.
Tollal oli Harkov ainus oluline Ida-Ukraina linn,
mis võttis kontrolli tagasi relvastatud protestijailt,
kes nõudsid rahvahääletust
enamike Ida-Ukraina linnade iseseisvumise teemal.
Ukraina Siseministeerium uurib, kas Kernesi atentaadikatse
oli seotud eelmisel pühapäeval toimunud
13 venemeelse lõhkeainetega varustatud separatisti vahistamisega.
Nädala eest ei teatud veel, kas Kernesi mõrvakatse oli osa
antisemitistlike juhtumite jadast,
mida Ukrainas on toimunud pärast mullu alanud proteste.
Harkovi juudid palvetavad Kernesi eest,
ütles rabi Moshe Moskowitz eelmisel kolmapäeval.
Israel Today kirjutab vägivaldsest hoiakust
Iisraeli Kaitsejõududega seotud kristlaste suhtes.
Noorte araabiakeelsete kristlaste vabatahtlikku ühinemist
Iisraeli armeega toetavat Iisraeli Kristlikku Värbamisfoorumit
on kaua kritiseeritud.
Nüüd, kui Iisraeli riik avalikult foorumi pürgimusi toetab,
on kriitika muutunud avalikuks vägivallaks.
Mõni päev pärast riigi ametlikku otsust
avaldasid näiteks Knesseti Iisraeli-vastane araabiapartei Balad
ja mõned juudi vasakäärmusaktivistid Jeruusalemma Heebrea Ülikoolis meelt
kristlaste värbamise vastu.
Politsei pidi sekkuma, kui aktivistid muutusid vägivaldseks
nende arvamust mittejaganute suhtes.
Iisraeli valitsus otsustas aprillis hakata saatma
kohalikele 18-aastaseks saanuile kristlastele kirja
vabatahtliku armeeteenistuse kohta.
Üha rohkem noori kristlasi otsustab teenida vabatahtlikult
Iisraeli Kaitsejõududes oma esimese sammuna
Iisraeli juudi ühiskonnaga ühinedes.
Arutz Sheva teatel on Euroopa juutide elu
üha kasvava antisemitismi tõttu talumatu.
Euroopa Juudikongressi esimees Moshe Kantor
kõneles eelmisel pühapäeval pressikonverentsil,
kus avalikustati 2013. a
ülemaailmset antisemitismi puudutavad uurimistulemused.
Tulemuste järgi kasvab rünnakute intensiivsus ja julmus.
Kasvab juutide ja juudi asutuste vastu tehtavate rünnakute arv
ja vägivaldsus.
2013. a registreeriti 554 vägivaldset antisemitistlikku rünnakut,
enamus neist Prantsusmaal.
Vägivaldsused on lisandunud ka Inglismaal, Kanadas,
Saksamaal, Ukrainas, Venemaal ja Ungaris.
Euroopa vähemuste seas keskendub juutide vastu,
kes on arvuliselt väikseim vähemus, kõige rohkem rünnakuid.
40% 2013. a Prantsusmaal toimunud vihakuritegudest
tehti juutide vastu,
kuigi nende osa rahvastikust on vaid 1 %.
Juutide elu Euroopas on väljakannatamatu,
kui nii suur hulk Euroopa juute peab elama hirmus ja turvatundeta.
Kantor õhutas Euroopa valitsusi kiiresti teemaga tegelema.
Israel Today kirjutab juudi rahva hämmastavast kasvust.
USA välisministrid, Iisraeli vasakpolitiikud
ja Iraani mullad nõustuvad,
et kui Iisrael ei loovuta nn Läänekallast Palestiina riigile,
hävineb Iisraeli riigi juudi loomus, kuna araabia rahvastik vallutab maa.
Dr Guy Bachori sõnul ei vasta see tõele.
Tema nägemus toetub andmeil, mille järgi araablaste sündivus
on kogu Lähis-Idas vähenenud, kaasa arvatud palestiinlaste
ja Iisraeli araablaste seas.
Samas kasvab hämmastavalt Iisraeli juudi rahvastik.
Palestiina emade laste arv oli 2003. a keskmiselt 5 last,
kuid 2013. a oli see 2,7 ning üha langeb.
Iisraeli emade laste arv on keskmiselt tugevalt üle kolme.
Palestiinlaste sündimuse languse põhjus on sama, mis mujalgi:
tahetakse kõrgemat elatustaset ja paremat haridust.
Kui varem esines demograafiline oht, seda enam pole.
Palestiinlased on kadumas
ja juudid on muutumas palju mõjuvõimsamaks,
positiivseks jõuks,
väitis Bachor hiljuti Iisraeli Kanal 2 hommikusaates.
Ynet Newsi teatel allkirjastasid palestiinlased eelmisel reedel
ametlikult viis ÜRO inimõiguslepet:
ÜRO Piinamisvastane konventsioon,
Rahvusvaheline Rassilise Diskrimineerimise Kaotamise lepe,
Naiste Diskrimineerimise kaotamise konventsioon,
Invaliidide Õiguste konventsioon ja Laste Õiguste konventsioon.
Palestiinlaste liitumine Laste Õiguste konventsiooniga seotud
Vabatahtliku Protokolliga Laste Osalemise kohta
Relvastatud Konfliktides pidi jõustuma kolmapäeval.
2. juunil jõustub veel kaks lepet:
Kodanikuõiguste ja Poliitiliste Õiguste konventsioon
ja Majandus-, Sotsiaal- ja Ühis- kondlike Õiguste konventsioon.
ÜRO Inimõiguskomisjoni esindaja teatel on ühinemine
inimõigustevaldkonna seitsme keskse põhileppega
ja inimõiguste valdkonna keskse protokolliga tähtis samm
inimõiguste juurutamisel, edendamisel ja kaitsmisel Palestiinas.
Need olid meie tänased uudised. Shalom ja kohtumiseni!
Tõlge: Monika Jaaguri